ประกาศกรมประมงประกาศกรมประมงเรื่องหลักเกณฑ์การขึ้นทะเบียนองค์กรชุมชนประมงท้องถิ่นพ.ศ. ๒๕๕๘ โดยที่เป็นการสมควรปรับปรุงหลักเกณฑ์การขึ้นทะเบียนองค์กรชุมชนประมงท้องถิ่นเพื่อส่งเสริมการมีส่วนร่วมและสนับสนุนชุมชนประมงท้องถิ่นในการจัดการการบำรุงรักษา การอนุรักษ์ การฟื้นฟูและการใช้ประโยชน์อย่างยั่งยืนจากทรัพยากรสัตว์น้ำภายในที่จับสัตว์น้ำในเขตประมงน้ำจืดหรือเขตทะเลชายฝั่งให้สอดคล้องกับกฎหมายว่าด้วยการประมงฉบับใหม่อาศัยอำนาจตามความในมาตรา๒๕ (๒) แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมประมงเรื่อง หลักเกณฑ์การขึ้นทะเบียนองค์กรชุมชนประมงท้องถิ่น พ.ศ. ๒๕๕๘ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมประมง เรื่องการขึ้นทะเบียนองค์กรชุมชนประมงท้องถิ่น พ.ศ. ๒๕๕๘ข้อ๔ ในประกาศนี้องค์กรชุมชนประมงท้องถิ่น หมายความว่าองค์กรชุมชนประมงท้องถิ่นที่จัดตั้งขึ้น และได้ขึ้นทะเบียนตามประกาศนี้ชุมชนประมงท้องถิ่น หมายความว่ากลุ่มประชาชนที่อยู่ร่วมกันในพื้นที่หมู่บ้าน ตำบล อำเภอ หรือจังหวัดที่รวมตัวกันโดยมีวัตถุประสงค์หรือกิจกรรมที่เกี่ยวข้องโดยตรงกับการประมงร่วมกันเพื่อช่วยเหลือหรือสนับสนุนกันหรือทำกิจกรรมร่วมกันมีการดำเนินการอย่างต่อเนื่องและมีระบบบริหารจัดการและการแสดงเจตนาแทนกลุ่มได้หมู่บ้าน หมายความว่าหมู่บ้านตามกฎหมายว่าด้วยลักษณะการปกครองท้องที่และให้หมายความรวมถึงชุมชนที่จัดตั้งขึ้นตามประกาศของทางราชการตำบล หมายความว่าตำบลตามกฎหมายว่าด้วยลักษณะการปกครองท้องที่และให้หมายความรวมถึงแขวงในเขตกรุงเทพมหานครอำเภอ หมายความรวมถึง เขตในกรุงเทพมหานครจังหวัด หมายความรวมถึง กรุงเทพมหานครสำนักงานประมงจังหวัด หมายความรวมถึงสำนักงานประมงพื้นที่กรุงเทพมหานครประมงจังหวัด หมายความรวมถึงผู้อำนวยการสำนักงานประมงพื้นที่กรุงเทพมหานครพนักงานเจ้าหน้าที่ หมายความว่าผู้ที่มีอำนาจหน้าที่รับผิดชอบเกี่ยวกับการขึ้นทะเบียนเป็นองค์กรชุมชนประมงท้องถิ่นตามที่ได้รับมอบหมายจากประมงจังหวัดข้อ๕ ให้อธิบดีกรมประมงรักษาการตามประกาศนี้และให้มีอำนาจออกคำสั่ง เพื่อปฏิบัติการตามประกาศนี้ให้กองตรวจราชการเป็นหน่วยงานกลางในการรวบรวมข้อมูลและบริหารจัดการให้เป็นไปตามประกาศนี้ข้อ๖ ให้สำนักงานประมงจังหวัดเป็นหน่วยงานรับขึ้นทะเบียนองค์กรชุมชนประมงท้องถิ่นในเขตพื้นที่ที่รับผิดชอบเพื่ออำนวยความสะดวกแก่ประชาชนในการขึ้นทะเบียนตามวรรคหนึ่งประมงจังหวัดอาจมอบหมายให้ประมงอำเภอเป็นผู้รับคำขอขึ้นทะเบียนแล้วส่งคำขอนั้นให้สำนักงานประมงจังหวัดดำเนินการต่อไปก็ได้ข้อ๗ ให้ประมงจังหวัดเป็นผู้มีอำนาจในการพิจารณาอนุมัติหรือไม่อนุมัติให้ขึ้นทะเบียนองค์กรชุมชนประมงท้องถิ่นหรือเพิกถอนการขึ้นทะเบียนองค์กรชุมชนประมงท้องถิ่นข้อ๘ องค์กรซึ่งมีลักษณะเป็นนิติบุคคลคณะบุคคล หรือองค์กรอื่นใดที่มีวัตถุประสงค์หรือกิจกรรมเกี่ยวข้องโดยตรงกับการประมงในท้องถิ่นนั้นและมีสมาชิกรวมกันไม่น้อยกว่าเจ็ดคนโดยบุคคลดังกล่าวต้องไม่อยู่ในครอบครัวเดียวกันมีสิทธิขอขึ้นทะเบียนองค์กรชุมชนประมงท้องถิ่นสมาชิกขององค์กรตามวรรคหนึ่งต้องเป็นบุคคลสัญชาติไทย เป็นผู้ประกอบอาชีพการประมงและมีภูมิลำเนาหรือประกอบอาชีพการประมงอยู่ในเขตพื้นที่ชุมชนประมงท้องถิ่นนั้นข้อ๙ ให้กรรมการดำเนินงานขององค์กรที่ประสงค์จะขอขึ้นทะเบียนองค์กรชุมชนประมงท้องถิ่นจำนวนไม่น้อยกว่าสามคนร่วมกันยื่นคำขอต่อพนักงานเจ้าหน้าที่ณ สำนักงานประมงจังหวัดในเขตพื้นที่ที่องค์กรนั้นตั้งอยู่ ตามแบบคำขอขึ้นทะเบียนท้ายประกาศนี้พร้อมด้วยเอกสารและหลักฐานดังต่อไปนี้(๑)สำเนาบัตรประจำตัวประชาชนและสำเนาทะเบียนบ้านของผู้ยื่นคำขอขึ้นทะเบียน(๒)สำเนาหนังสือรับรองการจดทะเบียนเป็นนิติบุคคล กรณีเป็นนิติบุคคล(๓)เอกสารแสดงประวัติโดยย่อขององค์กร การจัดตั้ง วันเดือนปีที่จัดตั้งวัตถุประสงค์ที่จัดตั้ง พร้อมด้วยระเบียบหรือข้อบังคับกรณีเป็นคณะบุคคลหรือองค์กรอื่น(๔)บัญชีรายชื่อคณะกรรมการดำเนินงานในปัจจุบัน(๕)บัญชีรายชื่อสมาชิกกรณีองค์กรที่ประสงค์ขอขึ้นทะเบียนมีฐานะเป็นนิติบุคคลให้ผู้แทนตามกฎหมาย ข้อบังคับหรือตราสารจัดตั้งนิติบุคคลนั้นเป็นผู้ยื่นคำขอตามวรรคหนึ่งการขอขึ้นทะเบียนตามวรรคหนึ่งให้องค์กรหนึ่งมีสิทธิขอขึ้นทะเบียนได้เพียงหนึ่งจังหวัดข้อ๑๐ เมื่อได้รับคำขอขึ้นทะเบียนแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอขึ้นทะเบียนเอกสารและหลักฐานต่าง ๆหากไม่ถูกต้องหรือไม่ครบถ้วนให้แจ้งให้ผู้ยื่นคำขอขึ้นทะเบียนแก้ไขเพิ่มเติมคำขอขึ้นทะเบียนหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่พนักงานเจ้าหน้าที่กำหนดในกรณีที่ผู้ยื่นคำขอขึ้นทะเบียนไม่แก้ไขเพิ่มเติมคำขอขึ้นทะเบียนหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าคำขอขึ้นทะเบียนนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ยื่นคำขอขึ้นทะเบียนทราบข้อ๑๑ ในกรณีที่คำขอขึ้นทะเบียนและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอขึ้นทะเบียนให้แก่ผู้ยื่นคำขอขึ้นทะเบียนและจัดทำความเห็นนำเสนอประมงจังหวัดข้อ๑๒ เมื่อประมงจังหวัดได้รับคำขอขึ้นทะเบียนจากพนักงานเจ้าหน้าที่แล้วให้พิจารณาให้แล้วเสร็จภายในระยะเวลาสิบห้าวันนับแต่วันได้รับคำขอขึ้นทะเบียนจากพนักงานเจ้าหน้าที่นั้นและออกหนังสือสำคัญแสดงการขึ้นทะเบียนตามแบบที่กำหนดท้ายประกาศนี้รวมทั้งมีหนังสือแจ้งให้ผู้ยื่นคำขอขึ้นทะเบียนทราบภายในเจ็ดวันนับแต่วันอนุมัติให้ขึ้นทะเบียนและทำ การประกาศหรือประชาสัมพันธ์ให้ประชาชนได้รับทราบกรณีไม่อนุมัติให้ขึ้นทะเบียนให้มีหนังสือแจ้งให้ผู้ยื่นคำขอขึ้นทะเบียนทราบภายในเจ็ดวันนับแต่วันที่มีคำสั่งพร้อมแสดงเหตุผล การยื่นคำอุทธรณ์ และระยะเวลาสำหรับการอุทธรณ์ไว้ด้วยข้อ๑๓ ให้ประมงจังหวัดพิจารณาเพิกถอนการขึ้นทะเบียนองค์กรชุมชนประมงท้องถิ่นเมื่อปรากฏข้อเท็จจริงว่ามีเหตุใดเหตุหนึ่งเกิดขึ้นกับองค์กรชุมชนประมงท้องถิ่นที่ได้ขึ้นทะเบียนไว้ดังต่อไปนี้(๑)ขาดคุณสมบัติตามข้อ ๘(๒)องค์กรชุมชนประมงท้องถิ่นนั้นมิได้ดำเนินงานกิจกรรมตามวัตถุประสงค์ที่ขอขึ้นทะเบียนไว้อย่างต่อเนื่องเป็นระยะเวลาหกเดือนขึ้นไป(๓)องค์กรชุมชนประมงท้องถิ่นนั้นแสดงความประสงค์ขอให้เพิกถอนการขึ้นทะเบียน(๔)องค์กรชุมชนประมงท้องถิ่นนั้นได้กระทำการอันฝ่าฝืนต่อกฎหมายหรือศีลธรรมอันดีของประชาชนหรือกระทำการที่เป็นภยันตรายต่อความสงบสุขของประชาชนหรือความมั่นคงของรัฐหรือกระทำการโดยมีวัตถุประสงค์เพื่อการดังกล่าวให้ประมงจังหวัดมีหนังสือแจ้งคำสั่งเพิกถอนการขึ้นทะเบียนองค์กรชุมชนประมงท้องถิ่นให้องค์กรนั้นทราบภายในเจ็ดวันนับแต่วันที่มีคำสั่งพร้อมแสดงเหตุผล การยื่นคำอุทธรณ์ และระยะเวลาสำหรับการอุทธรณ์ไว้ด้วยข้อ๑๔ การอุทธรณ์และการพิจารณาคำอุทธรณ์ตามข้อ๑๒ วรรคสอง และข้อ ๑๓ วรรคสอง ให้บังคับตามกฎหมายว่าด้วยวิธีปฏิบัติราชการทางปกครองข้อ๑๕ ให้สำนักงานประมงจังหวัดจัดทำข้อมูลการขึ้นทะเบียนองค์กรชุมชนประมงท้องถิ่นตามแบบที่กำหนดท้ายประกาศนี้และประชาสัมพันธ์เผยแพร่ข้อมูลดังกล่าวทางระบบสารสนเทศอิเล็กทรอนิกส์ของสำนักงานให้เป็นปัจจุบันประกาศ ณ วันที่ ๓๐พฤศจิกายน พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. แบบคำขอขึ้นทะเบียนองค์กรชุมชนประมงท้องถิ่น๒. หนังสือสำคัญแสดงการขึ้นทะเบียนองค์กรชุมชนประมงท้องถิ่น(ดูข้อมูลจากภาพกฎหมาย)ปริยานุช/จัดทำ๒๔ ธันวาคม๒๕๕๘ปริญสินีย์/ตรวจ๒๔ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๒๒ ง/หน้า ๑๖/๔ ธันวาคม ๒๕๕๘